Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Stratégia rozvoja osvetovej činnosti nezakladá  zvýšené nároky na štátny rozpočet, pretože 
sa bude financovať zo štátneho rozpočtu do výšky schválených limitov plánovaných výdavkov jednotlivých rezortov. V prípade MK SR ide o výdavky vynakladané prostredníctvom financovania organizácií vo svojej  zriaďovateľskej pôsobnosti a prostredníctvom grantového systému. Účasť kooperujúcich rezortov by mala prebiehať najmä v odborno-metodickej a informačnej rovine v zmysle rozvíjania personálnej spolupráce s MK SR pri príprave 
a realizácii konkrétnych strategických opatrení a v zmysle posilnenia medzirezortnej kooperácie a výmeny informácií súvisiacich s aktivitami jednotlivých rezortov v rámci predmetnej problematiky. Finančné prostriedky potrebné na financovanie aktivít stratégie budú čerpané 
aj z plánovaných rozpočtov samosprávnych krajov, miest a obcí. Zámerom stratégie je jasne zadefinovať ciele, priority a opatrenia podpory a rozvoja kultúrno-osvetovej činnosti, zabezpečiť efektívne a cielené prerozdeľovanie financií, podnietiť a rozvíjať vzájomnú spoluprácu 
a zintenzívniť čerpanie financií z ďalších dostupných finančných zdrojov (napr. zvýšiť využívanie fondov EÚ a iných medzinárodných finančných mechanizmov, spolupracovať  
s podnikateľským sektorom a pod.). 

2.	Vplyvy na obyvateľov, hospodárenie podnikateľskej sféry a iných právnických osôb: 
Stratégia rozvoja osvetovej činnosti nebude mať negatívny dopad na obyvateľov, ani na hospodárenie podnikateľskej sféry a iných právnických osôb. Realizácia prioritných úloh bude mať priaznivý vplyv na zvyšovanie kvality života obyvateľstva. Rozvoj vzdelávania a metodického pôsobenia realizovaného subjektmi kultúrno-osvetovej činnosti prispeje k získavaniu nových profesijných, umeleckých a spoločenských kompetencií a zručností obyvateľstva, k podpore konkurencieschopnosti inštitúcií a jednotlivcov ako aj skvalitneniu ponuky a produkcie na poli záujmovej umeleckej činnosti realizovanej širokým spektrom obyvateľstva v medzinárodnom, celoštátnom, regionálnom i lokálnom kontexte.  

3.	Vplyvy na životné prostredie:  
Realizácia Stratégie rozvoja osvetovej činnosti nemá negatívny dopad na životné prostredie. Prostredníctvom rozvíjania a skvalitňovania kultúrno-osvetovej činnosti, ktorá sa v rámci metodického pôsobenia zaoberá aj ochranou životného prostredia, prírody a krajiny, stratégia nepriamo prispieva k posilňovaniu povedomia verejnosti o potrebe ochrany životného prostredia.  

4.	Vplyvy na zamestnanosť:
Schválenie predkladaného materiálu nebude mať negatívny vplyv na zamestnanosť. Riešenie prioritných úloh Stratégie rozvoja osvetovej činnosti bude prispievať k získavaniu širokého spektra odborných zručností a kompetencií, čo umožní absolventom vzdelávania lepšie sa uplatniť na trhu práce.  

5.	Vplyvy na podnikateľské prostredie:
Stratégia rozvoja osvetovej činnosti nebude mať negatívny vplyv na podnikateľské prostredie. Navrhuje nástroje podnecujúce vznik pozitívnej platformy pre vzájomne výhodnú spoluprácu podnikateľského sektora so subjektmi kultúrno-osvetovej činnosti. Odhad vplyvov na informatizáciu spoločnosti Prostredníctvom edukačných aktivít, rozvíjaním integrovaného Informačného systému osvetovej činnosti (ISOČ), budovaním Centrálnej databázy kultúrno-osvetovej činnosti a Centrálnej databázy tradičnej ľudovej kultúry, ktoré budú realizované v súlade s Návrhom Koncepcie rozvoja informačných systémov v rezorte kultúry na roky 2009 – 2011 a Koncepciou starostlivosti o tradičnú ľudovú kultúru, bude mať stratégia priaznivý vplyv na informatizáciu spoločnosti.